**Zapisnik sastanka Podružnice ŽCS i NCS-a**

održanog 7.ožujka 2023. godine u Dugopolju, Kninska 17, 21204

Sastanak je počeo u 8 sati.

Prisutni: Anđelko Kasunić, Katarina Valerijev, Goran Jovančević, Roko Jerčić i povjerenici iz ŽCS

Sastanak je otvorio predsjednik podružnice Roko Jerčić koji je utvrdio dnevni red te nakon kratkog izlaganja predao riječ predsjedniku sindikata Anđelku Kasuniću.

Anđelko Kasunić je izvijestio prisutne da je inflacija protekle godine bila 13,2%, a predviđena inflacija za ovu godinu je 6,5%. Spremaju se kolektivni pregovori za novi kolektivni ugovor te će se nastojati podići osnovna plaća svakog radnika kao i iskoristiti neoporeziva davanja na godišnjoj razini u skladu s pravilnikom o porezu na dohodak što iznosi 18 500 kn godišnje (2455,37 eura), što bi svakom radniku bilo oko 1500 kn (199 eura) mjesečno. Nakon kraće rasprave odlučeno je da će prijedlozi prema upravi će biti sljedeći:

1.Najniže radno mjesto mora biti plaćeno 1000 eura u netu

2. Varijabilni dio neka bude do 200 eura na plaću

Budući da sadašnji predsjednik podružnice odlazi u mirovinu, izlazi mu mandat te će trebati izabrati novog predsjednika i tijelo podružnice pa je potrebno pripremiti skupštinu.

Dogovoreno je da se do 5 mjeseca napravi skupština, a u međuvremenu će se održavati sastanci kako bi se potvrdili postojeći ili izabrali novi povjerenici koji će birati budućeg predsjednika podružnice i ostala tijela podružnice.

Sastanak je završio u 9:30